Diari Oficial de la Generalitat Valenciana


Sumari del DOGV 387, del 04-06-1986 (1986/806383)

ORDRE de 7 de maig de 1986, de la Conselleria de Cultura, Educació i Ciència, per la qual es convoca el primer concurs de premis per a la realització de treballs audio-visuals de caràcter didactic.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   387

Data del DOGV
:   04-06-1986

Secció del DOGV
:   ALTRES DISPOSICIONS

Número del document
:   1986/806383


Data del document
:   07-05-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 7 de maig de 1986, de la Conselleria de Cultura, Educació i Ciència, per la qual es convoca el primer concurs de premis per a la realització de treballs àudio-visuals de caràcter didàctic.  
Dins el programa d'ajuda a la renovació pedagògica que la Conselleria de Cultura, Educació i Ciència duu a terme és important fomentar la introducció en l'ensenyament de noves tecnologies que donen suport i faciliten el treball diari de professors i alumnes en classe.   
Aquesta Conselleria, conscient de les múltiples possibilitats educatives dels mitjans àudio-visuals, i també de l'existència d'un augment creixent de la seua utilització per part del professorat de la Comunitat Valenciana, estima convenient arreplegar iniciatives ja existents en aquest camp i estimular-ne de noves tant entre les entitats privades com entre el mateix professorat.   
Per tot això, fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Es convoca el concurs de premis per a la realització de projectes i creacions àudio-visuals de caràcter didàctic i s'aproven les bases per les quals es regeix, que s'inclouen com a Annex d'aquesta Ordre.   
Segon  
Els premis seran sufragats amb càrrec a l'aplicació pressupostària 86.73.260.313 del Pressupost de 1986.   
DISPOSICIONS FINALS  
Primera  
Es faculta la Direcció General d'Ensenyaments Universitaris i Investigació perquè dicte les resolucions que calguen per a l'aplicació i desplegament d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 7 de maig de 1986.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Bases de la concessió de premis a la realització de projectes i creacions àudio-visuals amb finalitats didàctiques   
Primera Objecte del concurs.   
El concurs té per finalitat premiar i estimular la creació de material àudio-visuals original i inèdit de caràcter didàctic.   
Segona. Característiques i quantia dels premis.   
Es convoca per als premis següents:   
1. Un premi de 1.000.000 de pessetes per al millor vídeo realitzat amb imatge, comentari i gravació musical originals, amb vista a la seua reproducció, publicació i difusió.   
2. Un premi de 500.000 pessetes al millor vídeo realitzat per professors per tal d'estimular el treball amb aquest mitjà a l'aula.   
3. Dos premis de 250.000 pessetes als millors guions de vídeo.   
Els guions hauran d'ajustar-se a programes d'una durada compresa entre 10 minuts i 30 minuts. La Conselleria de Cultura, Educació i Ciència es reservarà els drets de realització i publicació dels guions premiats.   
4. Un premi de 250.000 pessetes a la millor sèrie de diapositives acompanyades de material escrit, que podrà ser presentat a més en una gravaciò sonora.   
La sèrie constarà d'un mínim. de 30 diapositives i un màxim de 100 i haurà de ser original en el text i en la imatge. En cas de tractar-se de reproduccions d'imatges ja editades haurà de figurar les dades del titular dels drets d'autor.   
5. Un premi de 250.000 ptas. al millor conjunt de transparències per a retroprojector acompanyades de material escrit. El conjunt constarà d'un mínim. de 20 i un màxim de 50 transparències i haurà de ser original en imatge i en text.   
Tercera Termini i presentació dels treballs.   
1. Els treballs, adreçats al Conseller de Cultura, Educació i Ciència podran presentar-se al Registre General de la Conselleria de Cultura, Educació i Ciència, als Serveis Territorials o per qualsevol dels mitjans establerts en l'article 66 de la Llei de Procediment Administratiu.   
2. El termini de presentació acabarà el 30 de novembre de 1986.   
3. Els treballs s'acompanyaran amb la documentació següent, original i dues còpies.   
A) Instància de presentació amb les dades personal, domicili i telèfon del sol·licitant.   
B) Currículum Vitae de l'autor.   
C) Memòria descriptiva del treball realitzat que s'ajustarà al model que s'indica en aquest Annex i no superarà els 30 folis escrits a màquina a doble espai.   
Quarta Selecció dels treballs.   
1. La selecció dels treballs serà realitzada per un Jurat presidit pel Director General d'Ensenyaments Universitaris i Investigació o persona en qui delegue i format per:   
El Director General de Cultura o persona en qui delegue.   
El Director General d'Educació Bàsica i Ensenyaments Especials o persona en qui delegue.   
El Director General d'Ensenyaments Mitjans o persona en qui delegue.   
Tres Especialistes en mitjans àudio-visuals designats pel Conseller de Cultura, Educació i Ciència.   
El Cap del Servei de Perfeccionament del Professorat i Renovació Pedagògica de la Direcció General d'Ensenyaments Universitaris i Investigació que actuarà com a Secretari.   
2. Els membres del Jurat tindran dret a percebre les indemnitzacions previstes a l'efecte per la legislació vigent per dietes, assistències i despeses de viatge.   
3. El Jurat, en el moment de seleccionar els treballs tindrà en compte la qualitat tècnica, el seu valor didàctic i educatiu i la connexió amb la situació real de l'ensenyament en la Comunitat Valenciana.   
El Jurat podrà optar entre adjudicar els premis o declarar desert tots o alguns, i en aquest cas la seua dotació podria passar a ampliar el nombre de premis d'altres apartats si així ho consideren majoritàriament el membres.   
4. Les deliberacions del Jurat seran secretes i llur decisió es farà pública.   
El veredicte del Jurat, que serà inapel·lable, es farà públic en el Diari Oficial de la Generalitat Valenciana.   
Cinquena Reproducció, publicació i difusió dels treballs premiats.  
La Conselleria de Cultura, Educació i Ciència es reserva durant sis mesos el dret a la reproducció, publicació i difusió dels treballs premiats.   
En cas d'exercir aquest dret ho comunicarà als interessats i s'entendrà que la quantia dels premis inclou els drets d'autor de la primera edició. En el cas dels vídeos, l'autor rebrà drets a partir dels primers 500 exemplars produïts.   
Sisena Devolució dels treballs.   
La devolució de les obres no premiades s'efectuarà a petició dels autors i podran arreplegar-les ells mateixos o persones en qui deleguen al Servei del Perfeccionament del Professorat i Renovació Pedagògica de la Direcció General d'Ensenyaments Universitaris i Investigació.   
MODEL DE MEMORIA  
1) Títol del treball.   
2) Premi pel qual opta.   
3) Nivell d'ensenyament, assignatura o àrea a què es destina el treball.   
4) Característiques del treball:   
a) Durada de projecció.   
b) Nombre de Diapositives o transparències.   
c) Durada de les gradacions sonores.   
d) Nombre de folis del material de suport escrit.   
5) Brea descripció del contingut del treball presentat.   
6) Objectius a cobrir, interés i oportunitat del tema.   
7) Guia per a la utilització didàctica, amb inclusió d?activitats prèvies al visionat del treball i posteriors a ell.  
8) Metodologia utilitzada per a la producció de material àudiovisual i circumstàncies relacionades amb la realització que es consideren rellevants (participació dels alumnes, experimentació prèvia, etc.).   
9) Altres circumstàncies que es consideren d'interés.